**FIȘA MĂSURII M7**

**Denumirea măsurii:** **Dezvoltare locala în Regiunea Rediu Prajeni**

**CODUL Masurii: M7 / 6B**

**Tipul măsurii: X INVESTIȚII**

 □SERVICII

 □ SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Prin analiza SWOT au fost identificate următoarele aspecte relevante pentru dezvoltarea spațiului rural din teritoriul GAL Regiunea Rediu Prăjeni: dezvoltarea infrastructurii de bază şi a serviciilor, conservarea moștenirii rurale şi a tradiţiilor locale, reducerea gradului de sărăcie.

Chiar dacă în ultimii ani, infrastructura la scară mică în zona GAL a fost susținută din fonduri naționale și europene, este încă subdezvoltată împiedicând creșterea economică și ocuparea forței de muncă.

Crearea și modernizarea infrastructurii rutiere locale constituie elemente de bază pentru comunitatea rurală. Acestea sunt necesare pentru a asigura condiții de sănătate, protecția mediului, accesibilitatea și, în general, condiții optime de trai. Infrastructura asigură, de asemenea, premisele pentru dezvoltarea unei economii rurale competitive.

Măsura M7 va contribui la îmbunătățirea și/sau extinderea serviciilor locale de bază destinate populației rurale, inclusiv a celor de agrement și a infrastructurii aferente; îmbunătățirea infrastructurii la scară mică (inclusiv investiții în domeniul energie din surse regerabile și al economisirii energiei) și în infrastructura educațională și culturală. Măsura vizează satisfacerea unor nevoi ale comunității locale, dezvoltarea socio-economică a teritoriului, precum și crearea unor noi locuri de muncă.

Infrastructura educațională nu are capacitatea de a susține un nivel decent de educaţie și îngrijire a copiilor antepreșcolari și școlari. Investiţiile în infrastructura educaţională ante şi preşcolară, vor completa investițiile prioritare şi vor conduce dezvoltarea echilibrată a spaţiului rural. În acest context, învăţământul preşcolar înregistrează un deficit major la nivel de infrastructură, procentul grădiniţelor din mediul rural fiind foarte mic.

Identitatea culturală a satului românesc reprezintă o importantă sursă de dezvoltare locală şi este caracterizată de un patrimoniu natural, cultural, material și imaterial divers cuprinzând păstrarea cunoștințelor tradiționale și a expresiilor folclorului, a obiceiurilor, a gastronomiei tradiţionale, artei meşteşugurilor, monumentelor istorice, ansambluri, biserici, situri arheologice, centre istorice. Accesul locuitorilor din sate şi comune la cultură este limitat comparativ cu accesul celor din mediul urban. Astfel această măsură va încuraja comunitățile rurale în valorificarea şi promovarea resurselor, tradițiilor și va oferi șanse egale pentru locuitorii mediului rural.

**Obiectivul de dezvoltare rurală** la care contribuie Masura M7 conform Reg. (UE) nr. 1305/2013, art. 4. este: (iii) obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

**Obiectivele specifice** ale măsurii M7 sunt:

- Crearea și modernizarea infrastructurii rutiere locale;

- Îmbunătățirea si extinderea serviciilor locale de bază destinate populației rurale, a celor de agrement și culturale;

- Reducerea sărăciei și îmbunătățirea calității vieții;

- Îmbunătățirea condițiilor de viață a locuitorilor prin amenajarea spațiilor publice locale (de ex. parcuri, terenuri de joc, piețe de valorificare a produselor locale etc.);

- Îmbunătățirea serviciilor publice locale prin dotarea lor cu echipamente necesare;

- Îmbunătățirea siguranței publice prin înființarea și/sau modernizarea rețelelor de iluminat public și prin instalarea sistemelor de supraveghere;

- Realizarea investiții în energie regenerabilă;

- Imbunătățirea infrastructurii educaționale si culturale;

- Conservarea şi promovarea specificului local si contributia acestuia la dezvoltarea economică;

- Creșterea valorii adăugate și a competitivității la nivel local.

Măsura contribuie la prioritatea **P6:** „Promovarea incluziunii sociale, a reducerii sărăciei și a dezvoltării economice în zonele rurale”, conform art.5, (6) din Reg. (UE) nr. 1305/2013.

Măsura corespunde obiectivelor art.20 din Titlul III: Sprijinul pentru dezvoltarea rurală la Reg. (UE) nr. 1305/2013.

Măsura contribuie la Domeniul de intervenție: **6B)** Incurajarea dezvoltării locale în zonele rurale, conform art. 5, Reg. (UE) nr. 1305/2013.

Măsura contribuie la obiectivele transversale legate de inovare, de protecția mediului și de atenuarea schimbărilor climatice și de adaptarea la acestea, in conformitate cu prevederile art.5 din Reg. (UE) nr. 1305/2013.

Complementaritatea cu alte măsuri din SDL: -.

Sinergia cu alte măsuri din SDL: **M5 (DI: 6B), M6 (DI: 6A), M8 (DI: 6B), M9 (DI: 6C).**

**2. Valoarea adăugată a măsurii**

La proiectarea investițiilor cu construcții se impune luarea în considerare a caracteristicilor arhitecturale, de structură urbanistică şi de peisaj. Se pune un mare accent la eficientizarea energetică a investițiilor prin utilizarea energie regenerabilă, acesta fiind un criteriu de selecție. Proiectele care au un impact micro-regional vor primi punctaj mai mare.

 Infrastructura locală de bază la scară mică, investițiile în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente, investițiile de uz public în infrastructura de agrement, în informarea turiștilor, vor contribui la diminuarea tendințelor de declin social și economic și la îmbunătățirea nivelului de trai în zona GAL.

De asemenea, participarea sporită la educație și îngrijirea timpurie pentru populația din zone rurale, reduce gradul de neînscriere la școală și de părăsire timpurie a școlii în cadrul învățământului obligatoriu. Astfel, existenţa unei infrastructuri educaţionale funcţionale permite formarea de generaţii tinere bine pregătite, deschise spre noi oportunităţi şi capabile să aducă inovaţii şi dezvoltare în zonele rurale.

Valoarea adaugată a măsurii M7 mai este generată și prin sprijinirea organizării de evenimente specifice zonei GAL, pentru înnoirea tradițiilor locale și stimularea comercializării produselor locale în cadrul acestor evenimente.

**3. Trimiteri la alte acte legislative**

Legislație UE:

**•Directiva 2000/60/CE** a Parlamentului European şi a Consiliului din 23 octombrie 2000; **•R (UE) nr. 1407/2013** privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis; **•R(UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a R (CE) nr. 1083/2006 al Consiliului; **•R (UE) nr. 480/2014** de completare a R (UE) nr. 1303/2013; **•R (UE) nr. 808/2014** de stabilire a normelor de aplicare a R (UE) Nr. 1305/2013.

Legislație Națională:

**•Ordonanța Guvernului nr. 43/1997** privind regimul drumurilor, cu modificările și completările ulterioare; **•Legea nr. 215/2001** a administrației publice locale – republicată, cu modificările și completările ulterioare; **•Hotărârea Guvernului nr. 26/2000** cu privire la asociații și fundații, cu modificările și completările ulterioare; **•Hotărârea Guvernului nr. 866/2008** privind aprobarea nomenclatoarelor calificărilor profesionale pentru care se asigură pregătirea din învățământul preuniversitar precum și durata de școlarizare; **•** **Legea nr. 422/2001** privind protejarea monumentelor istorice, cu modificările și completările ulterioare; **•Legea nr 489/2006** privind libertatea religiei și regimul general al cultelor – republicată, cu modificările și completările ulterioare; **•Legea nr. 422 din 18 iulie 2001** privind protejarea monumentelor istorice cu modificările și completările ulterioare; **•Ordinul nr. 2260 din 18 aprilie 2008** privind aprobarea Normelor metodologice de clasare şi inventariere a monumentelor istorice, cu modificările și completările ulterioare; **•Legea nr. 143/2007** privind înfiinţarea, organizarea şi desfăşurarea activităţii aşezămintelor culturale, cu modificările și completările ulterioare.

**4. Beneficiari direcți/indirecți (grup țintă)**

Beneficiari directi: Comunele și asociațiile acestora conform legislației naționale în vigoare, Unități de cult conform legislației în vigoare, ONG-uri definite conform legislatiei in vigoare; Persoane fizice autorizate/societati comerciale care detin in administrare obiective de patrimoniu cultural de utilitate publica, de clasa B.

Beneficiari indirecti: populația locală.

**5. Tip de sprijin**

* Rambursarea costurilor eligibile suportate și plătite efectiv;
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

**6. Tipuri de acțiuni eligibile și neeligibile**

În cadrul măsurii M7 vor fi sprijinite următoarele tipuri de investiții în active corporale:

1) Infrastructură rutieră de interes local (drumuri de interes local: drumuri comunale, drumuri vicinale, străzi din interiorul localităților din spațiul rural, definite conform legislației naționale în vigoare): construcția, extinderea și/sau modernizarea rețelei de drumuri de interes local.

2) Infrastructura recreațională: crearea, modernizare/imbunatatirea, amenajarea spațiilor publice de agrement/recreere pentru populația rurală (ex:parcuri, spații de joacă pentru copii, terenuri de sport etc);

3) Construirea/Extinderea/modernizarea/dotarea clădirilor publice și amenajarea de parcări, piețe, spații pentru organizarea de târguri etc.;

4) Achizitionarea de utilaje si echipamente pentru serviciile publlice (de dezapezire, intretinere spatii verzi, colectare deseuri menajere, reciclare etc);

5) Învestiții privind îmbunătățirea siguranței publice prin înființarea/extinderea și/sau modernizarea rețelelor de iluminat public si/sau prin introducerea sistemelor de supraveghere;

6) Investitii de uz public in infrastructura de agrement, in informarea turistilor si in infrastructura turistica la scara mica;

7) Investitii in domeniul energiei din surse regenerabile si al economisirii energiei;

8) Investitii in infrastructura educationala: infiintarea si modernizarea (inclusiv dotarea) gradinitelor, numai a celor din afara incintei scolilor din mediul rural, inclusiv demolarea, in cazul in care expertiza tehnica o recomanda;

9) Restaurarea, conservarea si dotarea cladirilor/monumentelor din patrimonial cultural imobil de interes local de clasa B;

10) Restaurarea, conservarea si/sau dotarea asezamintelor monahale de clasa B;

11) Modernizarea, renovarea si/sau dotarea caminelor culturale;

12) Amenajare alei pietonale;

13) Achizitionarea sau dezvoltarea de software si achizitionarea de brevete, licente, drepturi de autor, marci;

14) Realizarea de marcaje până la zonele protejate și în zonele protejate, amplasarea de panouri de semnalizare și panouri informative, ingrădiri, bornare, realizare puncte de observare/observatoare de animale, păsări etc. (constructii ușoare, din materiale nepoluante, tradiționale).

Actiuni neeligibile:

• Grădinițele din interiorul incintei școlilor din mediul rural;

• Construcția de așezăminte culturale – cămine culturale/așezăminte monahale noi.

Cheltuielile neeligibile generale sunt:

• cheltuielile cu achiziţionarea de bunuri și echipamente „second hand”;

• cheltuieli efectuate înainte de semnarea contractului de finanțare a proiectului cu excepţia: costurilor generale definite la art 45, alin 2 litera c) a R (UE) nr. 1305 / 2013 care pot fi realizate înainte de depunerea cererii de finanțare;

• cheltuieli cu achiziția mijloacelor de transport pentru uz personal şi pentru transport persoane;

• cheltuieli cu investițiile ce fac obiectul dublei finanțări care vizează aceleași costuri eligibile; • în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;

• cheltuieli neeligibile în conformitate cu art. 69, alin (3) din R (UE) nr. 1303 / 2013 și anume:

 a. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;

 b. achiziţionarea de terenuri neconstruite şi de terenuri construite;

 c. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare.

Cheltuielile neeligibile specifice sunt:

• Contribuția în natură;

• Costuri privind închirierea de mașini, utilaje, instalații și echipamente;

• Costuri operaționale inclusiv costuri de întreținere și chirie.

**7. Condiții de eligibilitate**

- Investitia trebuie sa demonstreze necesitatea, oportunitatea si potentialul economic al acesteia prin intermediul Studiului de Fezabilitate/Documentatia de Avizare pentru Lucrari de Interventii/Memoriu justificativ;

- Solicitantul trebuie să se încadreze în categoria beneficiarilor eligibili;

- Solicitantul trebuie să se angajeze să asigure întreținerea/mentenanța investiţiei pe o perioadă de minim 5 ani de la ultima plată;

- Solicitantul trebuie să nu fie în insolvenţă sau incapacitate de plată;

- Investiția trebuie să se încadreze în cel puțin unul din tipurile de sprijin prevăzute prin fisa măsurii;

- Investiția să se realizeze în teritoriul GAL Regiunea Rediu Prăjeni;

-Investiția trebuie să fie în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții si sa contribuie la atingerea obiectivelor prevazute in Strategia de Dezvoltare Locala GAL Regiunea Rediu-Prajeni;

- Investiția trebuie să respecte Planul Urbanistic General

- Solicitantul investitiilor trebuie sa faca dovada proprietatii/administrarii bunului imobil;

- Introducerea investitiei din patrimoniul cultural de clasa (grupa) B in circuitul turistic, la finalizarea acesteia.

**8. Criterii de selecție**

- Proiectul contine componente inovative sau de protectia mediului si clima;

- Crearea de noi locuri de muncă cu normă întreagă;

- Proiecte care deservesc localitati cu o populatie cat mai mare;

- Proiectul deserveste direct cat mai multi locuitori;

- Gradul de saracie al zonei in care va fi implementat proiectul.

– Investita se realizeaza in Zone Natura 2000

**9. Sume (aplicabile) și rata sprijinului**

Sprijinul public nerambursabil acordat în cadrul Masurii 7 va fi 100% din totalul cheltuielilor eligibile pentru proiectele negeneratoare de venit aplicate de autoritățile publice locale și ONG-uri, sub rezerva aplicării art. 61 din R (UE) nr. 1303/2013 și nu va depăși valoarea maximă nerambursabilă pe proiect stabilită în cadrul apelului de selecție, in limita a maxim 200.000 euro/proiect.

Sprijinul public nerambursabil acordat în cadrul Măsurii 7 va fi de 80% din totalul cheltuielilor eligibile pentru proiectele generatoare de venit aplicate de ONG‐uri și nu va depăși valoarea maximă nerambursabilă pe proiect stabilită în cadrul apelului de selecție, in limita a maxim 100.000 euro/proiect.

**10. Indicatori de monitorizare**

**Indicator specific: Populația netă care beneficiază de servicii/infrastructura îmbunătățite;**

**Indicatori suplimentari:**

* Numărul de comune sprijinite.
* **Indicator suplimentar (specific LEADER):** Locuri de muncă nou create, **Zone Natura 2000 vizate**